MELASTOMA MUCRONATA*. 
Melastoma foliis lato-ovalibus, abruptissime acuminatis, integerrimis, 
subtriplinerviis, subtus fulvis : racemo laxo, fasciculis longe pedun- 
culatis; floribus dodecandris : calyce fructifero, truncato. 
Frutex magnus, subarborescens, sex-duodecimpedalis : ramis cylin- 
dricis; ramulis lanuginoso-rufis. Folia breviuscule petiolata, ampla, 
coriacea, plana : faciei inferioris lanugo fulva, fascicularis quidem, 
sed adeo dense intertexta, ut tomentum tenuissimæ texturæ con- 
ficiat : nervi très primarii extimis origine adeo proximi, ut folia 
fere quinquenervia dicerem. Racemus terminalis, quasi triplex, 
ob basilares ipsius ramos elongatos; floribus in ramulis subsessiliter 
congestis, majusculis : præterea interdum racemuli ex penultimis 
axillis oriuntur. Calyx oblongo-tubulatus ; dentibus sex, primum 
membrana connexis, demum ea rupta distinctis et reflexis, peracta 
florescentia deciduis. Petala sex, alba, demum reflexa, subspathulata. 
Stamina duodecim, iis longiora, erecta : antheræ filamentis lon- 
giores, subulatæ. Annulus calycinus insertionis ciliatus. Ovarium 
fere totum liberum, conoideum, ad ambitum apicis truncati vix 
denticulatum : Stylus staminibus paulo brevior, subdeclinatus : 
stigma convexum. Ovarium quadriloculare fit bacca nigricans, 
brevi-ovata; per circulare calycis truncati foramen partim visi~ 
bilis, area subcrenata umbilicata; tota obliteratis loculis farcta: 
seminibus irregulariter nidulantibus. 
Habitat in sylvis Guyannœ, etiam insulæ Cayennœ ; florens ineunte 
anno. 
MELASTOME mucroné. 
Grand et bel Arbrisseau d’un à quatre mètres d’élévation : 
rameaux cylindriques, cendrés; jeunes rameaux couverts d’un 
duvet roux, fin et très-serré. 
* Melastoma mucronata, Lamark, Dict. 
Melastoma, PI XVIII. 
